Държавен вестник, бр. 23, 2015 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  23
(2) При завеждането на документите се 
извършва проверка за наличието на всички 
материали, посочени в тях, и се образува 
служебна преписка.
(3) Служебните преписки подлежат на 
насочване според адресата им.
(4) Насочването се извършва от министъра 
или от главния секретар и заместник-минист­
рите съобразно разпределението на ресорите 
или от определени със заповед служители.
(5) Всички сигнали, свързани със злоупо­
треби с власт и корупция, се разпределят на 
Инспектората, проучват се от него и се доклад­
ват на министъра. Сигнали за злоупотреби с 
власт и за корупция, свързани със служители 
на Инспектората, се изпращат на министъра.
Чл. 39. (1) Министърът, заместник-мини­
стрите, главният държавен здравен инспектор 
и главният секретар разпределят служебните 
преписки с резолюция до съответните ръко­
водители на административни звена. Резолю­
цията съдържа указания, срок за изпълнение, 
дата и подпис.
(2) Насочването на материалите, включени 
за разглеждане в дневния ред на заседания­
та на Министерския съвет, се извършва от 
главния секретар.
(3) Ръководителите на административни 
звена възлагат с резолюция изработването на 
служебните преписки на определен служител.
Чл. 40. В изпълнение на функциите и поста­
вените конкретни задачи административните 
звена изготвят становища, отчети, доклади, 
докладни записки, анализи, програми, концеп­
ции, позиции, информации, паметни бележки, 
проекти на решения по конкретни въпроси, 
вътрешни актове, проекти на нормативни 
актове и други документи.
Чл. 41. Административните звена пряко си 
взаимодействат по въпроси от смесена компе­
тентност, като водещата дирекция обобщава 
окончателното становище.
Чл. 42. Съгласуваността и оперативността 
по дейности, отнасящи се до две или повече 
дирекции, се осигуряват чрез спазването на 
следния ред на работа:
1. обща координация:
а) с резолюция на министъра, замест­
ник-министър, главния държавен здравен 
инспектор, главния секретар и на директор 
на дирекция върху преписките се посочват 
водещото звено, конкретните задачи за из­
пълнение и указания за работа, както и срок 
за изпълнение;
б) водещото звено, посочено на първо място 
в резолюцията, е основен изпълнител по въз­
ложената задача и главен координатор, който 
осъществява необходимата съгласуваност 
между звената; отговорните звена изпращат на 
водещото звено своето становище по въпроси 
от съвместна компетентност;
в) документите, изготвени от две и повече 
звена, се съгласуват от техните ръководители;
2. субординация:
а) ръководителите на звената докладват 
на ресорния заместник-министър, на главния 
държавен здравен инспектор и на главния 
секретар въпросите от своята компетентност, 
както и изпълнението на възложените им 
задачи;
б) ръководителите на административни 
звена или служители, които са пряко подчи­
нени на министъра, докладват на него;
3. взаимна информираност:
а) аналитични доклади, информации, па­
метни бележки и други материали от общ 
характер се предоставят на заинтересуваните 
административни звена;
б) административни звена, получили ин­
формация и материали от компетентността 
и на други звена, съобщават това на заинте­
ресуваните по съответния ред;
4. контрол по изпълнението:
а) общият контрол по изпълнението на 
поставените задачи се осъществява от глав­
ния секретар;
б) ръководителите на административните 
звена в Министерството осъществяват цялос­
тен контрол върху дейността на звеното, както 
и по изпълнението на задачите, произтичащи 
от функционалната им компетентност.
Чл. 43. Звената, получили преписки с ре­
золюция по въпроси, които не са в рамките 
на техните функции, ги изпращат на компе­
тентното звено и отбелязват това в единната 
информационна система за документооборот.
Чл. 44. Министърът утвърждава правила за 
документооборота, деловодната и архивната 
дейност в Министерството.
Чл. 45. (1) Работното време на работещите 
в Министерството е 8 часа дневно в работ­
ните дни на седмицата с обедна почивка 30 
минути между 12 и 14 ч. Отработването на 
часовете може да се осъществи от 7,30 до 
18,30 ч. с период на задължително присъствие 
от 10 до 16 ч.
(2) Министърът със заповед създава орга­
низация за въвеждане на работното време с 
променливи граници и за отчитане на работ­
ното време на служителите.
Чл. 46. (1) Потребителите на администра­
тивни услуги и лицата, които подават писмени 
предложения и сигнали по реда на Админи­
стративнопроцесуалния кодекс, се обслужват 
в рамките на работното време.
(2) Приемът на граждани и представители 
на организации за изслушване на техните 
устни предложения и сигнали е в рамките на 
приемното време на Министерството, което 
се обявява на неговата интернет страница 
и на информационните табла в сградите на 
Министерството.